ผมมีอาการเจ็บเป็นบางครั้งเมื่อจับบริเวณลูกอัณฑะ แต่ไม่เป็นบ่อยนานๆทีเป็นครั้ง ผมอยากทราบว่าเกิดจากอะไรหรอครับ และส่วนตัวผมเป็นคนตัวใหญ่สูง 185 หนัก95 มันเกี่ยวกันปะครับ
สวัสดีค่ะ อาการเจ็บบางครั้งบริเวณลูกอัณฑะอาจเกิดจาก กล้ามเนื้อบริเวณดังกล่าวบีบหรือหดตัว อาจสัมพันธ์กับอุณหภูมิที่เปลี่ยนแปลง ถุงน้ำที่อัณฑะ ทำให้เห็นอัณฑะข้างใดข้างหนึ่งโตกว่าอีกข้างได้ หากปล่อยให้มีการอักเสบจะมีอาการปวดรุนแรงได้ ภาวะไส้เลื่อนก็อาจจะคลำก้อนได้นอกจากมีอาการเจ็บปวดตึงๆ หรือเป็นอัณฑะอักเสบจากการติดเชื้อ ปวดบวมแดงที่อัณฑะ ร่วมกับมีไข้ อาจมีปวดท้อง คลื่นไส้อาเจียนร่วมได้แต่มักไม่เป็นๆหายๆดังกล่าวมา หรืออาจเป็นเส้นเลือดขอดบริเวณอัณฑะ โดยสังเกตุเห็นเส้นเลือดที่โป่งพองออกมาบริเวณถุงอัณฑะ การทิ้งไว้นานๆโดยไม่รักษาเสี่ยงต่อการเป็นหมันได้จากที่กล่าวมา ถ้าเจ็บไม่มาก อาการเป็นๆหายๆ อาจจะยังบอกอะไรไม่ได้ชัดเจนมากนัก การมีน้ำหนักตัวมาก ไม่ได้บ่งบอกสาเหตุของโรคได้โดยตรงในเบื้องต้นงดการมีเพศสัมพันธ์หรือการช่วยตัวเองไปก่อนจนกว่าอาการปวดจะหายสนิท ไม่ไปบีบหรือจับบริเวณที่ปวดบ่อยๆ กินยาแก้ปวดได้ และควรไปพบแพทยถ้าเป็นมานาน ไม่หายไป ไม่สบายใจ หรือเริ่มปวดมากจนรบกวนการใช้ชีวิตประจำวัน หรือมีอัณฑะบวม แดง ร้อนมากขึ้นร่วมด้วย